32005R0260
L 046/31
JURNALUL OFÍCIAL AL UNIUNII EUROPENE
REGULAMENTUL (CE) NR. 260/2005 AL COMISIEI
din 16 februarie 2005
de modificare a Regulamentului (CE) nr. 999/2001 al Parlamentului European și al Consiliului în ceea ce privește testele rapide
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 23 primul paragraf,
întrucât:
(1)
Regulamentul (CE) nr. 999/2001 stabilește o listă de teste rapide aprobate pentru supravegherea EST.
(2)
În avizul său din 16 noiembrie 2004, Autoritatea Europeană pentru Siguranța Alimentară (AESA) a recomandat înscrierea a șapte noi teste rapide post mortem pe lista testelor rapide aprobate pentru supravegherea encefalopatiei spongiforme bovine (ESB).
(3)
Testele rapide din lista anexei X la Regulamentul (CE) nr. 999/2001 au fost aprobate pentru ovine pe baza datelor pe care producătorii acestor teste le-au furnizat pentru a demonstra că testele pot servi, de asemenea, la supravegherea EST la ovine.
(4)
AESA evaluează în prezent teste rapide post mortemstinate rumegătoarelor mici. O listă a testelor rapide aprobate pentru a fi utilizate în cadrul programului de supraveghere privind rumegătoarele mici trebuie să fie întocmită pe baza avizului care va fi publicat. În consecință, până la publicarea avizului menționat anterior, este necesar să fie utilizate testele rapide aprobate în prezent pentru a depista EST la rumegătoarele mici.
(5)
Prin urmare, Regulamentul (CE) nr. 999/2001 trebuie modificat în consecință.
(6)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa X la Regulamentul (CE) nr. 999/2001 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 februarie 2005.